En kvinde kom gående med sin bror på Nørregade i Østrup. Her bad hun en mand på tyve år, om ikke han og resten af selskabet på adressen ville skrue ned for deres musik. Som svar blev hun truet med, hvad hun gik ud fra var en pistol. Hun tilkaldte politiet 00.19, der fandt ud af, at der var tale om en softgun. - Vi sigtede manden for trusler. For selvom det ikke var en rigtig pistol, har kvinden følt sig truet, fortæller vagtchef Carsten Kjær, Nordjyllands Politi.

Referat:
En kvinde fra Østrup blev natten til søndag truet af en mand med, hvad hun gik ud fra var en pistol. Politiet sigtede ham for trusler.